als_Latn dik_Latn sag_Latn
Deri të hënën afati për korrigjimin e listave për deputetë
Subjektet politike do të kenë kohë tri ditë që të korrigjojnë listat e tyre të kandidatëve për deputetë të cilat i dërguan pak minuta para mesnatës së 19 majit.
Sipas kryetares së Komisionit Qendror të Zgjedhjeve, Valdete Daka deri të hënën në mbrëmje subjektet politike kanë kohë të bëjnë korrigjimet e listave.
“Deri më 22 maj pra të hënën, mund të bëhet korrigjimi i listave”, tha Daka.
Ajo shtoi se të martën do të certifikohen listat e kandidatëve për deputetë për zgjedhjet e 11 qershorit, shkruan Kallxo.com .
Subjektet politike zgjodhën minutat e fundit para orës 24:00 të 19 majit për të dorëzuar listat e kandidatëve për deputetë për këto zgjedhje.
Përfaqësuesit e subjekteve politike që dorëzuan listat, thanë se nuk kishte pakënaqësi gjatë hartimit të tyre.
Megjithatë, përjashtuar Lëvizjen Vetëvendosje, asnjëri prej kolacioneve PDK-AAK-NISMA dhe LDK-AKR nuk kanë publikuar ende listat me kandidatë.
Zëdhënësi i KQZ-së Valmir Elezi tha se në zgjedhje kanë aplikuar pesë koalicione, 19 parti dhe dy iniciativa qytetare.
Zgjedhjet e parakohshme do të zhvillohen më 11 qershor, pasi qeveria e Isa Mustafës më 10 maj u rrëzua nga një mocion mosbesimi të inicuar nga opozita në Kuvend e të mbështetur nga PDK'ja. Po atë ditë, Presidenti Thaçi shpërbeu Kuvendin, për tu caktuar 11 qershori 2017, data e zgjedhjeve të jashtëzakonshme parlamentare.
Mos i humb
-
PDK s’tërhiqet nga kandidimi i Kadri Veselit, derisa sa të zgjidhet kryeparlamentar!
-
Ky është qëndrimi i Kishës serbe në thirrjen e Vuçiqit për dialog për Kosovën
-
'The Guardian' ia kujton kryeministres serbe se e kanë humbur Kosovën
-
Ganja i del në mbrojtje Blertes, i reagon ashpër burrit të Albulena Haxhiut
-
Shqipëri, 8 vatra zjarri gjatë 24 orëve të fundit
-
Ish ushtarët bëjnë homzha për të rënët e Koshares
-
Akuzoi burrin e tezes se e përdhunoi, zbardhen dëshmitë e para të skandalit në Berat
-
Sot varrosen katër anëtarët e familjes Alidema
-
Mbikalimi i Prishtinës që shfrytëzohet vetëm nga 10 përqind
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn